Letter
Material: papyrus
Place: Oxyrhynchites
Categories: Brief (privat)
der tabularius Ischyrion an Dionysotheon
Kleidung
κυρίῳ μου υἱῷ Διονυσοθέωνι 
ὁ πατὴρ    χαίρειν. 
εὐκαιρη τις καὶ νῦν τοῦ ἀνερχομένου πρὸς ὑμᾶς. 
ἀναγκαῖόν μοι ἐγένετο προσαγορεῦσαι ὑμᾶς. 
πάνυ θαυμάζω, υἱέ μου, μέχρις σήμερον γράμ
ματά σου οὐκ ἔλαβον τὰ δηλοῦντά μοι τὰ περὶ τῆς 
ὁλοκληρίας ὑμῶν. κἂν ὥς, δέσποτά μοι, ἀντί
γραψόν μοι ἐν τάχει· πάνυ γὰρ θλείβομαι διότι 
οὐκ ἐδεξάμην σου γράμματα. γενοῦ πρὸς τὸν ἀδελφὸν 
μου Θεόδωρον καὶ ποίησον αὐτὸν σκυλῆναι 
πρὸς Τιμόθεον καὶ μεταδῶναι αὐτῷ τὸ ἑτοῖμον 
αὐτοῦ ποιῆσαι ἵνα εἰσβῇ προσεδρεῦσαι. ἤδη γὰρ 
οἱ τῶν ἄλλων πόλεων συνείδησιν εἰσήνεγκαν 
τοῖς κολλήγαις αὐτῶν, εἰσήλθαν. εἰσβαίνων οὖν 
μετὰ τῆς αἰσθῆτος γνώτω ὁ ἐρχόμενος ἵνα ἑτοῖ
μος εἰσβῇ. μὴ οὖν θελήσουσιν ἀσυνειδήτως 
ἡμᾶς φέριν πρὸς ἀλλήλους ὡς ε[ἰ]δότας ὅτι τὸ αὐ
τὸ ἡμᾶς πάντας καταλαμβάνει. ἐκ[ε]λεύσθημεν γὰρ 
μετὰ τῶν χλαμύδων εἰσβῆναι, ὅθεν ὁ ἐρχόμενος 
ἑτοῖμος ἐλθάτω ὡς προσεδρεῦσαι μέλλων. 
ἀσπάζομαι τὴν γλικυτάτην μου θυγατέρα Μακκαρίαν 
καὶ τὴν δεσποίνην μου μητέραν ὑμῶν καὶ ὅλους 
τοὺς ἡμῶν κατʼ ὄνομα. ἐρρῶσθαί σε εὔχομαι πολλοῖς 
χρόνοις, κύριε υἱέ. 
Ἐπεὶφ κβ.
κυρίῳ μου υἱῷ Διονυσοθέωνι    Ἰσχυρίων ταβουλάριος.